ჩესლავ მილოში

ჩესლავ მილოში (პოლ. Czesław Miłosz; დ. 30 მანგი, 1911, შეტენიე, კოვნოშ გუბერნია, რუსეთიშ იმპერია — ღ. 14 მარაშინათუთა, 2004, კრაკოვი, პოლონეთი) — პოლონარი-ამერიკალი პოეტი, ჭარუ დო დიპლომატი, ნობელიშ პრემიაშ ლაურეატი ლიტერატურას (1980). მერჩქინელ რე XX ოშწანურაშ ართ-ართ უდიდაშ პოეტო.

ბიოგრაფია
ჩესლავ მილოშიქ დებადჷ 1911 წანას, ოფუტე შეტენიეს, კოვნოშ გუბერნიას, რუსეთიშ იმპერიას. გურაფულენდჷ ვილნიუსიშ უნივერსიტეტის. მაჟირა მოსოფელიშ ლჷმაშ ბორჯის, მილოშიქ ვარშავას ოკუპაციას გინასქიდჷ დო ლჷმაშ თებაშ უკულ დიპლომატიურ კარიერა დიჭყჷ. რდჷ პოლონეთიშ ახალ თარობაშ კულტურული ატაშე. კომუნისტურ თარობაწკჷმა პრობლემეფიშ გეშა, ჩესლავ მილოშიქ პოლონეთი ქიდიტუ დო ოცხოვრებშა საფრანგეთშა გინორთჷ. საფრანგეთშე ამერიკაშა მიდართჷ დო მუშობა ქიდიჭყჷ კალიფორნიაშ უნივერსიტეტის (ბერკლი), პროფესორო. მილოშიშ პოეზიაქ დო პროზაქ დიდი პოპულარობა მიპალუ. მუშ ნახანდეფს მილოში ეთმოჭარუნს ისტორიას, პოლიტიკას, მორალს, რელიგიას დო შხვა თემეფს. 1980 წანას მილოშის გინოჩეს ნობელიშ პრემია ლიტერატურაშ დარგის. რდჷ შხვადოშხვა პრემიეფიშ დო ორდერეფიშ ლაურეატი. ღურჷ 2004 წანაშ 14 მარაშინათუთას, კრაკოვს, პოლონეთის.

რესურსეფი ინტერნეტის

Profile of the poet at Culture.pl
Profile at the American Academy of Poets. Retrieved 2010-08-04
Profile and works at the Poetry Foundation

Interview with Nathan Gardels for the New York Review of Books, February 1986. Retrieved 2010-08-04
Obituary The Economist . Retrieved 2010-08-04
Obituary New York Times. Retrieved 2010-08-04
Biography and selected works listing. The Book Institute. Retrieved 2010-08-04
Czeslaw Milosz Papers. General Collection, Beinecke Rare Book and Manuscript Library, Yale University.
Czesław Miłosz 1911–2004 – The life („Gazeta.pl”)
My Milosz – the memories of Nobel Prize winners, including Seamus Heaney and Maria Janion 

კატეგორია:პოლონარეფი
კატეგორია:პოლონარი-ამერიკალეფი
კატეგორია:ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ლიტერატურას
კატეგორია:დუნაბადი 1911
კატეგორია:ნაღურა 2004